text: UFI | Apecat
  Arxiu d'etiquetes: UFI
  III Congrés Internacional de Segells Independents al Primavera Pro 2017
  16 Maig, 2017 noticiesApecat, Congres Segells, Impala, Primavera Pro, UFIEva Faustino
  Per tercer any consecutiu, APECAT, IMPALA i UFI organitzen conjuntament amb Primavera Pro el Congrés Internacional de Segells Independents, la cita que reuneix a discogràfiques independents locals i internacionals per abordar les problemàtiques específiques del sector, un dels que més ha patit la transformació digital dels últims temps. Aquest any les activitats, com sempre obertes als professionals acreditats de Primavera Pro 2017, se celebraran al llarg de tot el dijous 1 de juny al CCCB. Ja es pot consultar el programa complet a través d'aquest enllaç.
  Les noves formes d'obtenir ingressos per segells i artistes a l'ecosistema digital serà el tema principal d'aquesta nova edició, bé sigui a través de les possibilitats que ofereix la tecnologia en el camp de l'ambientació musical en botigues i grans superfícies (amb la participació d'empreses com Mood Media i Beggars Group) o de la nova línia d'avals per a empreses musicals promoguda pel Fons Europeu d'Inversions com a part del programa Europa Creativa.
  A més, s'abordaran els beneficis de signar amb un segell independent el 2017, analitzant l'èxit de segells com Domino, City Slang i Jagjaguwar de la mà de Tom Davies (Secretly Group), Dave Fowler (Blanco y Negro), el músic Hans Laguna i Oliver Knust (WIN). I es presentaran els projectes de Merlin (agència mundial de drets digitals per a discogràfiques independents) iABC_DJ (Artist to Business to Business to Consumer Audio Branding System), projecte cooperatiu entre 7 empreses i institucions de 5 països europeus per proporcionar eines tecnològiques de suport a la informació i la comunicació per a les agències creatives europees en el camp de l'audio branding.
  Tret de sortida del període de votació del públic als Premios MIN 2017
  14 Febrer, 2017 noticiesconcurso, Música Independiente, Premios MIN, UFIEva Faustino
  Després d'haver completat la primera fase en què es van rebre més de 850 inscripcions per participar als Premios MIN 2017, enguany hi ha hagut un total de 764 artistes candidats acceptats. Ara el protagonisme passa a mans del públic, que serà l'encarregat de triar als 30 semifinalistes de cada categoria, votant pels seus artistes favorits a través del web del 8 al 28 de febrer.
  Així, fins el 28 de febrer queda obert el procés de votació popular dels Premis MIN 2017. Tal i com ja es va anunciar al principi de la convocatòria, en aquesta 9a edició s'ha volgut apostar per una major participació del públic, invertint el procés de votació. Al final d'aquesta primera votació popular, el públic ha de determinar als 30 semifinalistes de cada categoria, que seran publicats l'1 de març.
  Després serà el torn del jurat, que decidirà d'entre tots aquests semifinalistes als 5 nominats de cada categoria. Els guanyadors es faran públics el 28 de març al Teatro Nuevo Apolo de Madrid en una gala que serà retransmesa en directe per Flooxer, el nou canal de Atresmedia.
  Per votar tan sols cal registrar-se o accedir amb el nom d'usuari al web dels premis i votar fins a 5 artistes per categoria. Dins de la fitxa de cada artista els usuaris podran consultar les categories a les que opta, escoltar la seva música, veure les seves fotos i dissenys i accedir a tota la informació disponible de l'artista.